סון גוקו

* נורמלי
* סופר סאייה
* סופר סאייה 2
* סופר סאייה 3
* סופר סאייה 4
* סופר סאייה אל
* סופר סאייה בלו
* אולטרה אינטינקט
* אולטרה אינטינקט מאסטר

### משפחה

סבא גוהאן (דמות אומנה)בארדוק (אב)ג'ינה (אם)ראדיץ (אח)וג'יטה (נסיך גזע הסאיינים)צ'י צ'י (אישה)אוקס קינג (חם)גוהאן (בן)גוטן (בן)ווידל (כלה)פאן (נכדה)גוקו ג'וניור (בן־נין)מר שטן (אב כלה)

**סון גוקו** (אנגלית: **Son Goku**, וביפנית: **孫 悟空**) נודע גם בקצרה בשם **גוקו**, או בשמו הסאייני **קאקרוטו**, הוא הדמות הראשית בסדרת הטלוויזיה והמאנגה היפנית "דרגון בול". בתחילה הוא נוצר בתור דמות קומיקס על ידי אקירה טוריאמה, ודמותו מבוססת על סון ווקונג דמות ראשית ברומן "המסע למערב". גוקו הוצג כילד מוזר בעל זנב-קוף, המתאמן באמנות לחימה ושנמצא בידו כוח על אנושי. אף על פי שנהוג היה לחשוב בתחילת הסדרה שגוקו הוא בן-אנוש התגלה בהמשך שהוא חלק מגזע הנקרא "הסאיינים", גזע חוצני של דמויי פרימטים וששמו האמיתי הוא קאקרוטו.

דמותו של גוקו מופיעה ברוב הפרקים, הסרטים, הספיישלים וה-OVA של עיבודי האנימה לסדרת המאנגה: "דרגון בול", "דרגון בול Z", "דרגון בול GT", "דרגון בול קאי" ו"דרגון בול סופר". דמותו הופיעה לא רק בסדרות הטלוויזיה ובקומיקס, אלא גם בסרטים, פרקי בונוס, ובמשחקי הווידאו. בהתאם לכך שהסדרה הגיעה למסכים בכל רחבי העולם, התפרסמה דמותו והפכה לאחת המזוהות ביותר עם סדרות האנימה.

## יצירת הדמות

גוקו בוסס על דמות קודמת של אקירה טורייאמה, יוצרו, שנקראה טאנטון. דמות זו הופיעה בסדרת קומיקס בעלת דמות אחת בלבד שנקראה "דרגון בוי" (ילד דרקון). התכונה המוזרה של טאנטון הייתה שהיו לו כנפיים. הדמות "סון גוקו" היא שילוב של טאנטון עם הדמות "סון ווקונג", גיבור הרומן הסיני "המסע למערב" שנכתב על ידי וו צ'אנג אן. גוקו קיבל זנב קוף, בהתאם לכך שווקונג הוא קוף. הזנב החליף את כנפיו של הדמות טאנטון.

טורייאמה הסביר שחליפת הלחימה של גוקו מבוססת על בגדיהם של הנזירים הסינים ממנזר שאולין, כי רצה שלסדרה תהיה אווירה סינית. בשלבים המוקדמים של סדרת הקומיקס מספר אנשים שקראו את החוברות אמרו שדמותו של גוקו שטוחה, וכך הוסיף טורייאמה דמויות כמו קרירין ומאסטר רושי. אחר כך הוא יצר גם את טורנירי הלחימה, שהפכו את הקומיקס ליותר מבוסס על לחימה מאשר סדרת הרפתקאות. בנוסף, בגלל הצפי שגוקו ינצח בקלות בטורנירים בשל היותו גיבור הסדרה, "גרם" טורייאמה לגוקו להפסיד בשני הטורנירים הראשונים; אך בכל זאת, הוא ניצח בשלישי. בדרגון בול Z, אחרי שגוקו הקריב את חייו כדי לנסות להביס את סל, טורייאמה החליט שגוהאן בנו צריך לקחת את מקומו כדמות הראשית, אך בסופו של דבר ויתר על כך כי טען שהוא לא מתאים לדמות גיבור ראשי, וגוקו המשיך בתפקידו בסדרה.

לגוקו יש צורת שיער מיוחדת שלא השתנתה באורכה כלל לאורך כל הסדרה מכיוון ששיערם של הסאיינים לא משתנה אף פעם, חוץ מהמקרים בהם הוא הופך ל"סופר סאיין" ואז הוא מזדקר למעלה. גוקו מעדיף ללבוש חליפות לחימה כמו של לוחמי שאולין, ולא חליפות סאיינים מפני שגדל בכדור הארץ.

## כוחות ויכולות

לגוקו יכולות בלתי רגילות כמו: כוח קיצוני, מהירות בלתי רגילה, רפלקסים מהירים, סיבולת מרשימה, ויכולת ליצור גלי אנרגיה שבאים מכוח ה"קי". כשהיה ילד, החזיק גוקו ברשותו במקל קסום שהיה מתארך ומתקצר לפי הוראתו. בנוסף הוא קיבל ענן עליו יכול היה לרכוב למרחקים עצומים. הוא השתמש בו הרבה בסדרת דרגון בול, אך לאחר שהתחיל ללמוד את טכניקת התעופה השתמש בו פחות ופחות בהדרגה (ולכן הוריש אותו לגוהאן).

מהלך הלחימה המזוהה עם גוקו הוא ה"קא-מה-הא-מה-הא" (אנגלית: Kamehameha). במתקפה זו הוא משחרר גל אנרגיה, ואת זאת למד ממורו הראשון מאסטר רושי. עוד טכניקה שמזוהה איתו היא "קאיו-קן" (אנגלית: Kaio-ken, בתרגום חופשי: "מתקפת קאיו), שמאפשרת ללוחם להכפיל את כוחותיו ומהירותו תוך כדי הפעלת לחץ עצום על הגוף. הטכניקה החזקה ביותר שלו היא ה"גאנקי דמה" (אנגלית: Spirit Bomb). בטכניקה זו משתמשים באנרגיה הנמצאת בטבע וביצורים החיים שבסביבה כדי ליצור כדור אנרגיה גדול. את הקאיו קן והגאנקי דמה הוא למד מהמלך קאיו (קינג קאי) בזמן ששהה איתו בעולם המתים.

אף על פי שמוצאו לא הוזכר בתחילה, גוקו הוא הסאיאני היחידי בסדרת הטלוויזיה "דרגון בול" ובחלק הראשון של המנגה בעל אותו השם, אך ב"דרגון בול Z" מוצגים מספר סאיאנים נוספים. הוא יכול להפוך לקוף ענק הנקרא "אוזארו", כל ירח מלא, אך רק כשזנבו נמצא עליו. בהמשך הסדרה מתנתק הזנב מגופו של גוקו באופן סופי על ידי קאמי. בהמשך המאנגה, בחלק שעליו מבוססת האנימה "דרגון בול Z" גוקו מתוודע לשורשיו הסאיאניים וליכולת ההשתנות שלו לקוף.

פרט לצורת הקוף שלו, לגוקו מספר שינויי צורה, אליהן הוא למד להשתנות החל משהותו על כוכב נאמק בסדרת האנימה של "דרגון בול Z". שינויי הצורה האלו נקראים **סופר סאיין**, ועל פי האגדה הנפוצה בקרב הסאיאנים, היא הצורה שאותו קיבלה דמות סאיאנית מסתורית ועוצמתית במיוחד 1,000 שנים לפני התרחשות העלילה. להשתנות זו יש מספר דרגות: סופר סאיין, סופר סאיין 2, סופר סאיין 3, סופר סאיין 4 (אך ורק ב"דרגון בול GT"), וב"דרגון בול סופר" גוקו מקבל כוחות אלוהיים ומצליח להשתנות לסופר סאיין אל, ובהמשך לסופר סאיין בלו. ככל שדרגת ה"סופר סאיין" עולה, גם הכוח, המהירות, ומהירות התגובה גדלים בצורה משמעותית, וכך גם המראה החיצוני. גוקו לומד גם לשלב את טכניקות הלחימה שאותן למד בכדור הארץ יחד עם שינויי הצורה הסאיאנים שלו.

לקראת סוף עלילת "דרגון בול סופר" הוא גם השיג את הצורה שנקראת "אולטרה אינסטינקט" (או בעברית, "מיצוי תנועה עצמית"), שהיא דרגה אליה רק לוחם השווה בעוצמתו לאלים עצמם יכול להגיע. צורה זו היא ספונטנית בהתחלה, אבל גוקו לומד לאט לאט כיצד לשלוט עליה ולמצות את כוחו.

### שינויי צורה

#### **האוזארו (צורת הקוף)**

האוזרו זהו צורת קוף ענקית שהופיעה בדרגון בול. לצורה זו סאיינים יכולים להפוך כאשר יש ירח מלא והם מתבוננים בו. צורה זו מכפילה את כוח המשתמש בה פי 10. הדרכים להשתחרר מצורה זו הן לפוצץ את הירח או לחתוך את הזנב. דרך זו מבטלת (עד שיחזור הזנב) את היכולת להפוך לאוזארו. סאיינים חזקים ומיומנים יכולים ליצור ירח מזויף אם כי זה לוקח להם המון קי.

#### סופר סאייה מזויף

סופר סאיין מזויף או (FALSE SUPER SAIYAN) היא לא התפתחות רשמית מכיוון שלא הופיעה במאנגה אלא בסרט שלא מתקשר לעלילה ועלילתו מתקיימת ביקום מקביל לסדרה, היא הופיעה בסרט הרביעי, "הלורד סלאג" צורה זו מאופיינת בשיער בגוון אדמדם האישונים של המשתמש נעלמים מה שמעיד על חוסר שליטה והוא עטוף בהילה צהובה, צורה זו חלשה יותר מה"סופר סאיין".

#### **סופר סאייה (SSJ)**

ביפנית:סופה סאייה ג'ין סופר סאייה היא התפתחות שנראתה לראשונה ב"דרגון בול Z" בסאגת פריזה/נאמק (בעברית, פאריז). צורה זו נוצרה על ידי אקירה טוריאמה, יוצר הסדרה. כשהוא כתב את המאנגה של "דרגון בול Z" הוא רצה לחסוך בזמן בכך שבמקום לצבוע את השיער של גוקו בשחור, לא יצבע אותו (המאנגה כתובה בשחור לבן, באנימה השיער בלונדיני). ההתפתחות מאופיינת בשיער זהוב, עיניים ירוקות, והילה צהובה סביבו. ההתפתחות מושגת באמצעות זעם רב. או שאפשר להתאמן על לרקז קי בגב עד תחושת דיגדוג. הצורה מכפילה את כוח המשתמש בה ב50 יש לצורה הרבה מצבים אבל גוקו לא השתמש ברובם,

#### **סופר סאייה 2 (SSJ2)**

הראשון שהשיג את הסופר סאיין 2 היה גוהאן בקרב נגד סל. הצורה מתאפיינת בשיער בלונדיני מלווה בברקים, עיניים כחולות והילה צהובה. השיער קצת יותר בוהק מאשר בסופר סאיין. הצורה מכפילה את כוח המשתמש בה פי 100.

#### **סופר סאייה 3 (SSJ3)**

צורה זו נראתה לראשונה בסאגת מג'ין בו בפעם השנייה נראתה בסרט מיזוג חדש נולד ובפעם האחרונה נראתה בסאגת הישרדות היקום (בדרגון בול סופר). הראשון שהשיג את צורה זו הוא גוקו, והיחידים שמסוגלים להתפתח לצורה הם גוקו וגוטנקס (המיזוג של גוטן וטראנקס). צורה זו מושגת על ידי אימונים קשים. גוקו השיג אותה לאחר 7 שנים של אימונים בעולם המתים וגוטנקס השיג אותה באימונים בחדר הזמן והנשמה. הצורה מתאפיינת בשיער בלונדיני ארוך, עיניים כחולות, חוסר גבות והילה צהובה. הצורה מכפילה את כוח המשתמש בה פי 400, אך גם מעייפת בצורה מאוד ניכרת את המשתמש בה ולכן קשה מאוד להחזיק בה קרב שלם.

#### **סופר סאייה 4 (SSJ4)**

סופר סאיין 4 הופיעה בדרגון בול GT ובסופר דרגון בול הירוס. היחידים שהפכו לסופר סאיין 4 הם גוקו, וג'יטה, גוהאן וגוג'יטה (המיזוג של גוקו ווג'יטה בעזרת ריקוד). המראה של צורה זאת שונה משאר צורת הסופר סאיין הקודמות, השיער מתארך אך נשאר בצבע המקורי שלו, העיניים משתנות לצבע צהוב ועל גוף המשתמש גדלה פרווה אדומה, ובנוסף צמח זנב אדום.

יש אנשים שיאמרו שהסופר סאיין 4 הוא ה"סופר סאיין האגדי", וזאת מכיוון שבפלאשבק המתאר את הסופר סאיין האגדי אפשר לראות קוף עצום, דבר המזכיר את הדרך להפוך לסופר סאיין 4.

#### **סופר סאייה אל (SSJG)**

היחיד שהשיג את הצורה הוא גוקו מזמן אחר, בדרגון בול סופר. וזה בעזרת טקס שדורש 6 סאיינים טובי לב. בטקס השתתפו גוהאן, טראנקס, גוטן, וג'יטה והעובר של פאן, וג'יטה לעומת זאת כאשר התאמן עם וויס השיג את הצורה הזאת. הצורה מאופיינת בגוף ללא הרבה שרירים, שיער אדום והילת אש. לצורה זו אין קי רגיל ויש בה קי של אלים, שבני תמותה לא יכולים לחוש. ככל הנראה הכוח מוכפל פי 5,000.

#### **סופר סאייה בלו / סופר סאייה אל סופר סאייה (SSJGSS/SSJB)**

הצורה נראתה לראשונה בדרגון בול סופר. צורה זו היא מעין שדרוג של סופר סאיין אל. צורה זו דומה לסופר סאיין אבל עם צבע שיער כחול, שאותה השיגו גוקו ווג'יטה על ידי אימונים רבים עם וויס- המלאך של יקום שבע.

#### **אולטרה אינסטינקט אומן**

את הצורה הזו גוקו השיג בסאגת הישרדות היקום (בדרגון בול סופר) בקרב הראשון שלו נגד ג'ירן מיקום 11 בקרב השני שלו נגד קפלה ובפרקים האחרונים בקרב האחרון נגד ג'ירן. היחידים שהשיגו את הצורה הם וויס, בירוס, וגוקו. לדברי וויס אפילו האלים מתקשים לשלוט בצורה. הצורה מאופיינת אצל גוקו בשיער שחור עומד והילה שקופה כחולה. אצל מי שאינו סייאני הצורה לא משנה את מראהו אך היא קיימת. הפעם הראשונה שהזכירו את ההתפתחות היא כבר בתחילת דרגון בול סופר-בסאגת תחייתו של פריזה וויס אמר לגוקו ווג'יטה שיש מצב בו אתה לא שולט על הגוף שלך, אלא האינסטינקט שלך שולט בו, ושהגוף שלך ממש מהיר. אחרי טורניר העוצמה גוקו למד איך לשלוט בטכניקה זו אבל אחרי אימונים קשים מאוד.

#### **אולטרה אינסטינקט המושלם (מאסטר אולטרה אינסטינקט)**

אולטרה אינסטינקט או בשמה הנפוץ אולטרה אינסטינקט מאסטרד זו אותה טכניקה כמו "אולטרה אינסטינקט אומן" רק שהפעם גוקו שולט בצורה הזו את הטכניקה ראינו בפעם הראשונה בסוף פרק 129 בסאגת הישרדות היקום בדרגון בול סופר, גוקו נדחק לקצה בקרב השני שלו נגד ג'ירן מהיקום ה-11 והצליח להתעלות לצורה הזו, טכניקה זו הופכת את השיער של גוקו לכסוף, עיניו הופכות לכסופות וההילה שלו ללבנה-כחלחלה אחרי טורניר העוצמה גוקו אומר לוג'יטה שהוא לא יודע איך להפוך לצורה זו שוב אבל בהמשך גוקו הצליח להתעלות לצורה הזו ואחרי אימונים קשים מאוד.

## ביוגרפיה

### דרגון בול

דמותו של גוקו הופיעה בפעם הראשונה בפרק הראשון של המאנגה דרגון בול הנקרא "בולמה וסון גוקו", שפורסם ב-3 בדצמבר 1984. בתחילת סדרת הטלוויזיה והמאנגה נגלה גוקו כילד מוזר וחזק בעל זנב קוף, שאומץ על ידי סון גוהאן. לפני התחלת הסדרה הוא הרג בטעות את גוהאן כשהפך לקוף ענקי ומפלצתי לאור ירח מלא. אחרי שחי לבד זמן מה (בלי לדעת על נסיבות מותו של סבו המאמץ) התחבר עם בולמה, ויצא איתה למסע לאסוף את כדורי הדרגון בול הקסומים, שלאחר שאוספים את כולם, מתגלה הדרקון "שנרון" המגשים משאלה אחת לישות האוספת את כל שבעת כדורי הדרגון בול ואוגרת אותם ביחד. בזמן מסעם הם מתחברים גם עם משנה הצורה "אולונג", נווד המדבר "יאמצ'ה" וחברו הטוב החתול בשם "פואר". לאחר מכן החל גוקו להתאמן באמנויות לחימה בביתו של מאסטר רושי, ביחד עם עוד חברה, לאנץ'. ביחד עם גוקו מתאמן קרירין, שהפך לחברו הטוב ביותר. גוקו השתתף בטורנירי אמנות לחימה ונלחם נגד מתחרים כמו קרירין, טינשן-האן, שיאצו, פיקולו ג'וניור ומאסטר רושי עצמו. גוקו בשתי האליפויות הראשונות הוא הפסיד בגמר, אך באליפות השלישית בה השתתף כנער מתבגר הוא ניצח. לפני שהשתתף באליפות הזו הוא הצליח לנצח את פיקולו דיימאו שהרג את חברו הטוב קרירין ואיים להשתלט על העולם.

### דרגון בול Z

5 שנים לאחר סיום האירועים של העונה שעברה פוגש גוקו בראדיץ, שמתברר שהוא אחיו הגדול של גוקו מגזע הסאייאנים. שמו האמיתי של גוקו היה קאקארוטו, והוא שייך לגזע הלוחמים שנקראים סאיינים. כשהיה תינוק הוא נשלח לכדור הארץ כדי לגדול שם ולהשמיד את האוכלוסייה אחר כך. תחת טיפולו של סון גוהאן הוא קיבל מכה חזקה בראשו, שגרמה לו לאמנזיה, ולשכיחת משימתו להשמיד את כדור הארץ. בהמשך העלילה שקשורה לכדורי הדרגון בול מתחרה גוקו באויבים כמו וג'יטה, נסיך הסאיינים שבסוף הפך לבן בריתו כמעט לגמרי. מאוחר יותר הוא נפגש בכוכב בשם נאמק עם פריזה, דיקטטור אכזרי במיוחד ומנהל של אימפריה בין גלקטית שהשמיד את כוכב הבית של הסאיינים, ובזכות הקרב נגדו הפך גוקו לסופר סאיין הראשון לאחר 1000 שנה. אחרי קרב גדול, פגש גוקו עוד יריבים, כמו האנדרואידים 17,16 ו18 אחר כך אימן גוקו את בנו גוהאן באמנויות הלחימה, כדי שיהיה ממשיכו אחרי שהקריב את חייו בקרב נגד סֶל האכזרי. גוקו הוחזר לחיים אחרי 7 שנים וראה לראשונה את בנו השני, גוטן. הוא נלחם בטורניר אמנויות הלחימה ואז פוגש בקאיושין אלי הבריאה של היקום שמבקש ממנו לעזור לו להילחם במאג'ין בו, שד מסוכן וחסר מעצורים, ומביס אותו בסופו של דבר בעזרת כדור הגנקי דאמה. לאחר כחצי שנה סיפור חדש מתחיל: דרגון בול סופר.

### דרגון בול GT

הסדרה היחידה שלא מבוססת על המאנגה מאת אקירה טורייאמה, שעבד בה כמפקח על העלילה וכמעצב דמויות. בתחילת העונה הזו הפך גוקו בחזרה לילד בעקבות טעות הקשורה בקיסר פילאף ובכדורי הדרגון בול השחורים. אחר כך הוא טראנקס ונכדתו פאן התחילו לחפש אחר כדורי הדרגון בול השחורים. בעונה הזו נאלץ גוקו להילחם ביריבים כמו בייבי, סופר אנדרואיד 17 והדרקונים השחורים. היריב האחרון שלו היה אומגה שנרון, אותו הוא מביס בסופו של דבר בעזרת הגאנקי-דאמה. אחר כך הוא עוזב את העולם עם השנרון המקורי. הוא חוזר 100 שנה מאוחר יותר כדי לצפות בטורניר אמנויות הלחימה בו משתתפים הנכד של פאן, גוקו ג'וניור (שהוא סבא רבא שלו), והצאצא של וג'יטה. פאן מזהה את סבה, אך הוא נעלם במהרה וכך נגמרת הסדרה.

### דרגון בול סופר

העלילה שמספרת מחדש את האירועים שקרו מאז תבוסתו של מאג'ין בו, בעקבות סדרה זו דרגון בול GT כבר לא נכון מצד היוצר המקורי. הסדרה מספרת על סון גוקו שעובד בתור חקלאי בחווה ליד הבית שלו, אך ממשיך להתאמן באמנויות הלחימה בין לבין. במהלך אחד הביקורים שלו אצל המלך קאיו הוא פוגש באל ההרס, בירוס, שהתעורר אחרי 39 שנים ומחפש אחרי אמיתות האגדה שנקראת "סופר סאיאן אל" (אנגלית: Super Saiyan God) לאחר שהוא מבקר בכדור הארץ ומאיים להשמיד אותו אם לא יימצא את הסופר סאיאן אל המדובר, גוקו מופיע ובעזרת גוהאן, גוטן, טראנקס, וג'יטה והתינוק שברחם של וידל הוא הופך לסופר סאיין אל בעצמו, מה שמאפשר לו להתמודד מול אל ההרס בירוס. גוקו אומנם מפסיד בקרב אבל בירוס לא משמיד את כדור הארץ, ולומד מבירוס כי יש עוד 12 יקומים מקבילים שונים שלכל אחד מהם יש אל הרס משלו. מאוחר יותר גוקו הולך בעקבות וג'יטה להתאמן בכוכב של בירוס, אך האימון נקטע כאשר הם לומדים על חזרתו מהמתים של פריזה, האויב המושבע של גוקו, ופלישתו לכדור הארץ. סון גוקו ווג'יטה יוצאים לכדור הארץ לעזור ללוחמי ה-Z כנגד פריזה שהפך לחזק מאי פעם. לאחר תבוסתו של פריזה, גוקו וווג'יטה מוזמנים לתחרות בין יקומים 7 ו-6 אם יקום 6 מנצחים אז כדור הארץ עובר אליהם, ואם הם מפסידים אז יקום 7 מקבלים משאלה מכדורי הסופר דרגון בול, כדורים הרבה יותר טובים וגדולים מהדרגון בולים הרגילים שאנו מכירים (בגודל של כוכבים). בהמשך, טראנקס העתידי חוזר מהעתיד ומבקש עזרה נגד בלאק, יצור שנראה זהה לגוקו אך מרושע ביותר, וויס ובירוס מאתרים את האנרגיה של בלאק של אל קיושין מיקום 10, וגוקו וויס ובירוס הולכים ליקום 10 שם מתברר שהקיושין הוא עם אנרגיה דומה אבל שונה (האנרגיה של בלאק היא חזקה אבל רעה אבל האנרגיה של זאמאס היא לא הייתה כזו) שם גוקו נלחם בזאמאס וכמעט מנצח אותו והם חוזרים ליקום 7 וג'יטה וגוקו הולכים לקו זמן של טראנקס מהעתיד, וג'יטה וגוקו הופכים לסופר סאיין בלו, בלאק הופך לסופר סאיין רוז ומנצח את שניהם ומספר לגוקו שהוא בעצם זאמאס שהחליט להתחלף איתו בגוף והרג את גוקו ואחר כך את צ'יצ'י וגוטן ואחר כך הלך לקו זמן של טראנקס העתידי והרג את כל האלים כדי שלא יפריעו לו בתוכנית "אפס בני התמותה" שלו גוקו מתעצבן ומגביר את האנרגיה שלו וזאמאס מהעתיד ובלאק כמעט מפסידים לו, אבל מכיוון שלבלאק יש גוף חסין לפגיעות הוא מנצח את גוקו. כשבירוס שומע את זה הוא צופה עם הקיושין של יקום 7 כדי לראות את זאמאס הורג את הקיושין הזקן של יקום 12 וכשהוא עושה את זה וויס מחזיר את הזמן אחורה ובירוס גוקו והקיושין העליון משתגרים ליקום 12 ובירוס משמיד את זאמאס. גוקו, וג'יטה וטראנקס חוזרים לעתיד כמה פעמים אבל מפסידים בכל פעם. גוקו הולך ללמוד את טכניקת ה"מאפובה" (שנראתה בדרגון בול) מתקפה שלוכדת אנשים בתוך כד או כל דבר אחר אך גוקו שאופייני שזה יקרה לו שכח את החותמת של הכד בזמן שטראנקס לכד את זאמאס זאמאס יצא עצבני מאוד והתאחד עם בלאק עם עגילי הפוטרה כך הם הפכו לזאמסו אל רב עוצמה גוקו ווג'יטה התמזגו גם אך הכוח של הפוטרה לא היה יכול להחזיק את העוצמה של בלו לבני התמותה טראנקס והם נכשלו אך טראנקס אחרי שהעיר בתוכו כוח עצום כל בני האדם שהאמינו בו הוא הרגיש את התקווה שלהם בו ואת הכוח שלהם (האנרגיה שלהם) אז הוא חתך את זאמאסו לשניים וניצח אותו אבל איכשהו עם הכוחות האלוהים שלו הוא ניסה להפוך ליקום עצמו גוקו חשב על הרעיון לזמן את זנו מלך כל היקומים זנו כמובן השמיד את היקום והם חזרו כולם לזמן שלהם עם טראנקס והחברה שלו מאי ואיי וואיי, ואחרי זה וויס מגלה שכשבירוס השמיד את זאמאס הוא יצר ממד זמן שבלאק מעולם לא היה שם וטראנקס ומאי משתגרים לממד זמן הזה. אחרי סאגת טראנקס העתידי גוקו שואל את זנו מתי יהיה הטורניר הבין יקומי וזנו אומר שהוא שכח את זה והוא יעשה את הטורניר, בינתיים דאישינקן (אביו של וויס ומהישויות הכי חזקות בכל היקומים מלבד זנו) שולח הודעה לכל היקומים להכין את הלוחמים לקראת טורניר העוצמה, ושייערך טורניר ראווה בין יקום 7 ליקום 9 גוקו אוסף לוחמים את הבו שלו סון גוהאן את מאג'ין בו והוא מול שלושה לוחמים מיקום 9, גוקו נלחם אחרון מול לוחם דמוי כלב בעל יכולת להתחזק מהמכות של היריב והוא מנצח אותו אחרי שהוא נהפך לסופר סאייאן בלו קאיוקן ומשגר עליו קאמהאמהא. ואחרי טורניר הראווה דאישינקן אומר שטורניר העוצמה יהיה בעוד שלושה ימים ויארך 100 טאקים (זמן השווה ל-48 דקות) אבל לוחם צדק, לוחם מיקום 11 רואה בגוקו יצור מרושע ומתעקש להילחם איתו עד שבלמוד, אל ההרס של יקום 11 התערב ואמר לו שיהיה המון זמן להילחם עם גוקו בטורניר העוצמה. גוקו אוסף את הלוחמים יתמודדו בטורניר העוצמה, את גוהאן את מאג'ין בו (אבל לא התמודד) את וג'יטה (רק אחרי שוויס בעזרת יכולותיו ללידת ביתו - ברה) את אנדרואיד 18 ו-17 את קרירין את טנשינהאן ומאסטר רושי אבל רגע לפני טורניר העוצמה מג'ין בו נרדם וגוקו לא מצליח להעיר אותו אז גוקו מביא את פריזה מהגיהנום כדי שיתמודד בטורניר אבל פריזה מתנה שהוא יתמודד בטורניר בתנאי שיחזירו אותו לחיים, גוקו מסכים. ווג'יטה וקרירין כועסים עליו. בירוס וויס משתגרים אל העולם הריק (המקום שבו ייערך טורניר העוצמה) עם שאר הלוחמים.

## הופעות במדיות אחרות

דמותו של גוקו הופיעה בסרטי דרגון בול לא רשמיים בסין ובקוריאה, כשהוא מגולם על ידי שחקנים אמיתיים. דמותו הופיעה גם בסרט "דרגון בול אבולוציה" שהופק ב-2009 על ידי פוקס המאה ה-20. בסרט זה הוא גולם על ידי ג'סטין צ'טווין. גוקו הופיע בכמעט כל המשחקים האלקטרונים של סדרת דרגון בול לכל המכשירים (כגון מחשב, פלייסטיישן, Wii,‏ XBOX, גיימבוי ועוד). בנוסף דמותו הייתה בשני המשחקים "ג'אמפ סופרסטארס" ו"ג'אמפ אולטימט סטארס", משחקי לחימה הכוללים בתוכם את דמויות המאנגה המוצלחות ביותר.

דמותו "השתתפה" בתשדירי שירות רבים ביפן המיועדים לילדים. ביוני 1988 גוקו וחלק משאר הדמויות מסדרת "דרגון בול" הופיעו בשני תשדירים כאלו. בראשון, הנקרא "בטיחות בדרכים עם גוקו" (ביפנית:"Gokū no Kōtsū Anzen") לימד גוקו את חשיבותם של חוקי התנועה והציות להם. בשני הוא מלמד שני ילדים על החשיבות של זהירות בקרבת אש.

גוקו השתתף במספר הופעות אורח בתוכניות טלוויזיה יפניות ומאנגה. הוא הופיע במספר פארודיות על דרגון בול, חלקן נוצרו על ידי אקירה טורייאמה (יוצר הסדרה). הוא הופיע בהופעת אורח בסדרה הטירה של טקאשי. גוקו מופיע באופן קבוע בערוץ הטלוויזיה היפני "פוג'י TV". מאז הופעתה הראשונה של הסדרה "דרגון בול" בארצות הברית ב-1996, הספיק גוקו להופיע בתקשורת גם שם. כך עשה במגזין האמריקאי "וויזארד" (מגזין לחובבי קומיקס).

## יום גוקו

ב-2015 הוחלט שהתאריך 9/5 הוא יום גוקו הרשמי, יום זה נבחר משום שהספרה 5 ביפנית נקראת "גו" ו-9 היא "קו". מצירוף המילים נוצר גוקו לכן יום זה הוא יום גוקו. יום זה הוא גם היום בו המלך פיקולו (מדרגון בול) החליט להשתלט על העולם וקרא ליום הזה יום המלך פיקולו. היום נקרא בכול זאת גוקו כי גוקו בכול זאת ניצח אותו וגם באנימה האמריקאית התאריך בו המלך פיקולו רצה להשתלט על העולם הוא בכלל 11/5.

## ביקורת

דמותו של גוקו התקבלה בצורה טובה מאוד על ידי מבקרי מאנגה, אנימה ומדיה אחרת. אנימה ניוז נטוורק אמרה שגוקו הוא דמות קומית שלמרות כל הדברים הקשים שעברה נשארת נאיבית. גוקו מדורג במקום הראשון של דמויות האנימה המוצלחות ביותר בכל הזמנים על ידי IGN. במגזין "ניוטייפ" היפני דורג גוקו במרץ 2010 כדמות הזכר הרביעית המוצלחת ביותר מכל הסדרות ששודרו ביפן בשנות ה-80. דמותו הפכה לפופולרית ביותר גם בקרב המכירות, כששוחררו גרסאות רבות של צעצועים המבוססים עליו כמו בובות צעצוע, פילוסינים, מחזיקי מפתחות ועוד.

יוצרי הסדרות נארוטו ו-וואן פיס (מסאשי קישימוטו ואיצ'ירו אודה, בהתאמה) אמרו שדמותו של גוקו נתנה להם השראה לדמויות הראשיות בסדרות שלהם. גוקו דורג במקום השלישי ברשת הטלוויזיה אנימקס בתור דמות האנימה האהובה ביותר. בעזרתם של 1000 אנשים שהונחו על ידי "אוריקון" (חברת סטטיסטיקות) דורג גוקו במקום הראשון בתור "דמות המאנגה החזקה ביותר בכל הזמנים". ג'קי צ'אן אמר שגוקו הוא דמות הדרגון בול האהובה ביותר עליו.

על שם גוקו קיימת להקת רוק גרמנית הנקראת "סון גוקו". סולן הלהקה תומאס דה אמר שהם בחרו את השם מפני שגוקו מתאים לפילוסופיה של הלהקה, כשהוא אומר שהוא "מרותק לגבי עליזותו, ובאותו זמן מרותק בגלל שהוא לוחם וגיבור שמציל את העולם". ב-2010 הכין האומן הסיני אדיסון צ'ן פסל פיברגלאס של גוקו.